মনে অজান্তে নিমিষে হযরত খাজা গরীব নেওয়াজ (রাহমাতুল্লাহি তায়ালা আলাইহি)-এর অন্তরে এক অব্যক্ত আলোড়ন সংঘঠিত হয়ে যাচ্ছে। খোরমা উদরে যেমন প্রবেশ করছে, না যেন তাঁর দিব্য দৃষ্টি অন্তরালকারী পর্দাসমূহ একে একে অপসারিত হয়ে যাচ্ছে। হযরত খাজা গরীব নেওয়াজ (রাহমাতুল্লাহি তায়ালা আলাইহি)-এর আত্মার অন্তরালে এক পলকে আমূল পরিবর্তন ঘটে গেল।  স্বাভাবিক জীবন থেকে তাঁর খেয়াল দূর হয়ে গেল। অন্তরে অব্যক্ত অস্থিরতা এশকে এলাহিতে তাঁর অন্তর-দহন জ্বালার সূচনা ঘটেছে। এতদিনের স্বাভাবিক জীবনযাপন তিনি ত্যাগ করলেন। যে বাগানের আয়ের ওপর তিনি নির্ভরশীল ছিলেন, সেচ যন্ত্রসহ তা বিক্রি করে ফেলেন। বিক্রয়লব্ধ মুদ্রা তিনি দান করে দেন। এক্ষণে তিনি এমন ইবাদত রিয়াজতে মগ্ন যে এক পলক দুনিয়ার দিকে ফিরে তাকানোর অবকাশ তাঁর যেন নেই। কিছু দিন এভাবে কেটে যায়। একদা তিনি আত্মীয়-স্বজন পাড়া-প্রতিবেশী সকলকে শুভেচ্ছা জানিয়ে পরম সত্যের সন্ধানে বের হয়ে পড়েন এবং দেশ-দেশান্তরে ঘুরে ফিরেন।  বেশ কিছুদিন দেশ ভ্রমণে তিনি ধর্ম তত্ত্বজ্ঞান অর্জনের তাগিদ উপলব্ধি করেন। এতদ উদ্দেশ্যে তিনি সমরকন্দ বোখরা এর পথে যাত্রা শুরু করেন। সে যুগে মধ্য এশিয়ার এ শহর দুটো জ্ঞান-বিজ্ঞানের কেন্দ্রবিন্দু হিসেবে বিবেচিত হত। দূর-দূরান্ত থেকে জ্ঞানপিপাসু ব্যক্তিবর্গ সেখানে ভীড় জমাতেন। সেখান থেকে জ্ঞান সাধনায় পূর্ণতা প্রাপ্ত হয়ে তারা বিশ্বের বিভিন্ন দিকে ছড়িয়ে পড়তেন।